19. ΑΝΑΓΚ. ΝΟΜΟΣ υπ’ αριθ. 1838 της 8/9 Ιουν. 1951 (ΦΕΚ Α΄ 170) Περί εκτελέσεως των έργων Υδρεύσεως των Αθηνών-Πειραιώς-Περιχώρων. Άρθρ.1.-1.Από της ισχύος του παρόντος τα δια την ενίσχυσιν της υδρεύσεως των Αθηνών-Πειραιώς και Περιχώρων, και τας αρδεύσεις εκτελεσθησόμενα προσωρινά και οριστικά έργα, ως και αι σχετικαί προς ταύτα μελέται, εκτελεσθήσονται συμφώνως προς τας κειμένας περί εκτελέσεως των Δημοσίων Έργων διατάξεις. 2.Δι’ αποφάσεων του Υπουργού των Δημοσίων Έργων και μετά σύμφωνον γνώμην του υπό του άρθρ. 3 οριζομένου Συμβουλίου επιτρέπεται, η κατά παρέκκλισιν των ως άνω διατάξεων, ως και των περί Κρατικών Προμηθειών και των διατάξεων εν γένει περί δημοσίου Λογιστικού εκτέλεσις των ως άνω έργων. Άρθρ.2.-1.Προς ενίσχυσιν των λοιπών εν γένει πόρων των διατιθεμένων δια την εκτέλεσιν των υπό της παρ. 1 του άρθρ. 1 προβλεπομένων έργων επιτρέπεται η κατά παρέκκλισιν των κειμένων νόμων σύναψις δανείων υπό όρους, εγκριθησομένους δια Β.Δ/των τη προτάσει του Υπουργικού Συμβουλίου. Το προϊόν των δανείων ως και των λοιπών πόρων κατατίθεται εις ίδιον λογαριασμόν παρά τη Τραπέζη της Ελλάδος, ο δε τρόπος της διαχειρίσεως τούτου ορισθήσεται δι’ αποφάσεως του Υπουργού των Δημοσίων Έργων. 2.Δια την εξόφλησιν των ως άνω δανείων επιτρέπεται η επιβολή εισφοράς εις βάρος των υδροληπτών, ήτις δέον να κατατίθηται εις ίδιον λογαρια σμόν παρά τη Τραπέζη της Ελλάδος και να διατίθηται αποκλειστικώς προς εξυπηρέτησιν των δανείων. Το είδος της εισφοράς, ο χρόνος ενάρξεως και ο τρόπος εισπράξεων ταύτης, κανονισθήσονται δια Β.Δ/τος τη προτάσει του Υπουργικού Συμβουλίου. Άρθρ.3.-1.Δια την ταχυτέραν και αποτελεσματικωτέραν έρευναν, μελέτην και επίλυσιν των εκ της εκτελέσεως των έργων ανακυπτόντων θεμάτων και ζητημάτων συνιστάται ίδιον Τμήμα του Συμβουλίου των Δημοσίων Έργων αποτελούμενον εκ του Γεν. Διευθυντού των Δημοσίων Έργων, ως Προέδρου, εξ επτά τεχνικών μελών οριζομένων δι’ αποφάσεως του Υπουργού των Δημοσίων Έργων, εν οις απαραιτήτως ο Προϊστάμενος της δια του παρόντος συνιστωμένης Ειδικής Υπηρεσίας και ο Προϊστάμενος της Υπηρεσίας Ελέγχου Ενισχύσεως Υδρεύσεως, εκ του παρά τω Υπουργείω Δημοσίων Έργων Προϊσταμένου της Υπηρεσίας Εντελλομένων Εξόδων και του Νομικού Συμβούλου. Γραμματεύς του Συμβουλίου ορίζεται δι’ αποφάσεως του Υπουργού των Δημοσίων Έργων είς τεχνικός υπάλληλος του Υπουργείου. 2.Το Συμβούλιον τούτο έχει τας εξής αρμοδιότητας: α)Ασκεί τας κατά τας κειμένας διατάξεις αρμοδιότητας του Συμβουλίου των Δημοσίων Έργων δια τα εν άρθρ. 1 έργα. β)Γνωμοδοτεί ητιολογημένως επί των όρων και των συμβάσεων εκτελέσεως των έργων και μελετών ως και επί των περιπτώσεων της εκτελέσεως τούτων κατά παρέκκλισιν των κειμένων περί εκτελέσεως των Δημοσίων έργων, Κρατικών προμηθειών και Δημοσίου Λογιστικού εν γένει διατάξεων, καθορίζον και τον τρόπον της εκτελέσεως και δυνάμενον να εξουσιοδοτήση τον Προϊστάμενον της Υπηρεσίας ελέγχου όπως εκτελή τη εγκρίσει και του κατά το άρθρ. 4 παρ. 2 Προϊσταμένου της Υπηρεσίας, μερικώτερα έργα απολογιστικώς ή δια προχείρων διαγωνισμών. γ)Γνωμοδοτεί επί των θεμάτων εφ’ ων απαιτείται η γνώμη του κατά τας διατάξεις του παρόντος νόμου ως και επί παντός εν γένει θέματος σχέσιν έχοντος με την εκτέλεσιν των δια του παρόντος προβλεπομένων έργων και μελετών. Επί θεμάτων ευρυτέρων των του Πολιτικού Μηχανικού ειδικοτήτων ή απτομένων και της αρμοδιότητος ετέρων Υπουργείων δύναται να συμμετέχωσιν ως μέλη του Συμβουλίου κατά την περί τούτου απόφασιν αυτού και ειδικοί ανώτεροι υπάλληλοι των οικείων Υπουργείων, προς δε να αναπέμπωνται ταύτα προς γνωμοδότησιν υπό του Προέδρου, εις την Ολομέλειαν του Συμβουλίου των Δημοσίων Έργων. Σελ. 697 Ύδρευση Λεκανοπεδίου Αθηνών 23.Ι.β.17-19 3.Δια τον έλεγχον των δαπανών συνιστάται τετραμελής Ελεγκτική Επιτροπή αποτελουμένη εξ ενός Παρέδρου του Ελεγκτικού Συνεδρίου, οριζομένου υπό του Προέδρου αυτού, εκ του Προϊσταμένου της Υπηρεσίας Εντελλομένων Εξόδων του Υπουργείου Δημοσίων Έργων, εκ του Προϊσταμένου της κατά το άρθρ. 4 του παρόντος νόμου Υπηρεσίας (και ενός ανωτέρου τεχνικού υπαλλήλου οριζομένου υπό του Υπουργείου Δημοσίων Έργων). Η ως άνω Επιτροπή διετηρήθη και ωρίσθη τριμελής δια του άρθρ. 9 της υπ’ αριθ. Α. 81177 της 20/20 Σεπτ. 1967 (ΦΕΚ Β΄ 586) κοινής Υπουργ. αποφάσεως (Τόμ. 23 σελ. 90,301). Αι καθ’ έκαστον λεπτομέρειαι διεξαγωγής του ελέγχου κανονισθήσονται δι’ αποφάσεως του Υπουργού των Δημοσίων Έργων, κατά δε τους εν παρ. 5 του επομένου άρθρου ορισμούς κανονισθήσονται τα των κατ’ αποκοπήν εξόδων κινήσεως των μελών της Ελεγκτικής Επιτροής ως και των μελών και του Γραμματέως του κατά την παρ. 1 του παρόντος άρθρου Συμβουλίου, βαρυνομένης της αξίας των έργων με τας σχετικάς δαπάνας. Άρθρ.4.-1.Συνιστάται παρά τη Υπηρεσία Υδραυλικών Έργων του Υπουργείου Δημ. Έργων Ειδική Υπηρεσία μελετών και εκτελέσεως των έργων υδρεύσεως Αθηνών-Πειραιώς και Περιχώρων, εις ην περιέρχονται άπασαι αι κατά τας κειμένας διατάξεις αρμοδιότητες επί των μελετών ως και επί της επιβλέψεως και παρακολουθήσεως των κατά τας διατάξεις του παρόντος νόμου έργων. 2.Προϊστάμενος της Υπηρεσίας ταύτης αυτοτελώς ενεργών τοποθετείται ανώτατος τεχνικός υπάλληλος του Υπουργείου Δημ. Έργων οριζόμενος δι’ αποφάσεως του Υπουργού. Βλ. ήδη Διεύθυνσιν Έργων Υδρεύσεως Πρωτευούσης εν άρθρ. 31 Β.Δ. 863/1960 περί οργανισμού Γεν. Διευθύνσεως Δημοσίων Έργων (τομ. 23 σελ. 67). 3.Εκ της Υπηρεσίας ταύτης εξαρτάται η Υπηρεσία Ελέγχου Ενισχύσεως Υδρεύσεως, επί των υπαλλήλων του οποίου έχουσιν εφαρμογήν αι διατάξεις της παρ. 2 του άρθρ. 10 του Νόμ. 1467/1950. Εις την Κεντρικήν Υπηρεσίαν ως και παρά τη Υπηρεσία ελέγχου αποσπώνται δι’ αποφάσεως του Υπουργού και τη προτάσει του κατά το άρθρ. 3 Συμβουλίου μέχρι πέντε τεχνικοί και διοικητικοί υπάλληλοι. 4.Ομοίως επιτρέπεται μετά σύμφωνον γνώμην του κατά το άρθρ. 3 Συμβουλίου και έγκρισιν του Υπουργού η πρόσληψις μέχρι 10 Μηχανικών επί συμβάσει συναπτομένη μεταξύ τούτων και του Γεν.  Σελ. 698 Δ/ντού των Δημ. Έργων, ως και του αναγκαιούντος βοηθητικού προσωπικού. Το εκ 3 προσώπων υπηρετούν ήδη έκτακτον προσωπικόν εις την κατά την προηγουμένην παρ. Υπηρ. Ελέγχου και κατέχον τας νομοθετημένας θέσεις του άρθρ. 8 του Α.Ν. 1380/1938 και του από 21/26.1.1939 εκτελεστικού του νόμου τούτου, Β.Δ/τος εφ’ όσον έχει δεκαετή τουλάχιστον ευδόκιμον υπηρεσίαν μονιμοποιείται εις ας θέσεις κατέχει ήδη. 5.Η χρονική διάρκεια των συμβάσεων και αι αποδοχαί του κατά την προηγουμένην παράγραφον προσωπικού ως και αι κατ’ αποκοπήν αποζημιώσεις δια τας εκ μετακινήσεων παρεπομένας δαπάνας του εις την δια του παρόντος άρθρου συνιστωμένην Υπηρεσίαν και την Υπηρεσίαν Ελέγχου Ενισχύσεως Υδρεύσεως υπηρετούντος μονίμου ή κατ’ απόσπασιν προσωπικού κανονίζονται δια κοινής αποφάσεως του Προέδρου της Κυβερνήσεως και των επί των Οικονομικών και Δημ. Έργων Υπουργών, μετά γνώμην του κατά το άρθρ. 3 Συμβουλίου. Αι δαπάναι αύται και τα έξοδα λειτουργίας των Γραφείων βαρύνουσι την αξίαν των έργων. Άρθρ.5.-1.Επιτρέπεται η σύναψις συμβάσεων εκτελέσεως μελετών και έργων μετά προσώπων ή Εταιρειών ή Οίκων ή τοιούτων χρηματοδοτουσών τα έργα κατόπιν προχείρου δημοπρασίας ή κατ’ επέκτασιν, υφισταμένης και εν δημοπρασία ανακηρυχθείσης, καταλλήλου εργολαβίας του Υπουργείου Δημοσίων Έργων, ή τοιαύτης μεταξύ εκλεγομένων Γραφείων, Εταιρειών ή Οίκων εκ των καταλληλοτέρων τοιούτων, του αριθμού αυτών κυμαινομένου μεταξύ 4-10 αναλόγως της καταλληλότητος αυτών, ή και τέλος άνευ δημοπρασίας. 2.Επιτρέπεται η επίταξις υπό του Υπουργού των Δημοσίων Έργων χώρων ή πραγμάτων αμέσως αναγκαιούντων εις την εκτέλεσιν των έργων υπό όρους και αποζημιώσεις κανονιζομένους και εγκρινομένους υπό του Υπουργού μετά γνώμην του κατά το άρθρ. 3 Συμβουλίου. 3.Εν ταις περιπτώσεσιν επιτάξεως η αποζημίωσις καταβάλλεται αμέσως, επιτρεπομένης της περαιτέρω διεκδικήσεως δια της δικαστικής οδού κατά τας κειμένας διατάξεις, προκειμένου δε περί απαλλοτριώσεων έχουσι εφαρμογήν αι διατάξεις του Ν.Δ. 145/1946, αρμοδίων όντων δια μεν την κήρυξιν της απαλλοτριώσεως του Υπουργού Δημοσίων ΄Εργων, δια δε την σύνταξιν της εκτιμητικής εκθέσεως του Προϊσταμένου της Υπηρεσίας Ελέγχου Ενισχύσεως Υδρεύσεως. Εις εκτέλεσιν του νόμου τούτου, εξεδόθη η υπ’ αριθ. Δ. 51220 της 23 Σεπτ./1 Οκτ. 1954 (ΦΕΚ Α΄ 231) απόφασις Υπουργού Δημ. Έργων περί κατακυρώσεως διαγωνισμού κατασκευής Υδραγωγείου Υλίκης κλπ. 23.Ι.β.19 Ύδρευση Λεκανοπεδίου Αθηνών 